CELEX: E2009P0001
Language: el
Date: 2009-02-03 00:00:00
Title: Προσφυγή που ασκήθηκε στις 3 Φεβρουαρίου 2009 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν (Υπόθεση E-1/09)

19.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 41/31
            
         Προσφυγή που ασκήθηκε στις 3 Φεβρουαρίου 2009 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν
   (Υπόθεση E-1/09)
   (2009/C 41/09)
   Στις 3 Φεβρουαρίου 2009, ασκήθηκε προσφυγή κατά του Πριγκιπάτου του Λιχτενστάιν ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Bjørnar Alterskjærκαι Florence Simonetti, ενεργούντες ως αντιπροσώπους της Εποπτεύουσας Αρχής της ΕΖΕΣ, 35, Rue Belliard, B-1040 Βρυξέλλες.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ να αναγνωρίσει ότι:
   
               1)
            
            
               
                  το Πριγκιπάτο του Λιχτενστάιν, απαιτώντας από τα μέλη του διοικητικού συμβουλίου και του διευθυντικού συμβουλίου των τραπεζών που είναι εγκατεστημένες στο Λιχτενστάιν να είναι, λόγω του τόπου διαμονής τους, σε θέση να εκτελούν ουσιαστικά και άψογα τις αρμοδιότητες και τα καθήκοντά τους, απέτυχε να εκπληρώσει τις υποχρεώσεις του δυνάμει της συμφωνίας ΕΟΧ, ιδίως των άρθρων 28 και 31·
               
            
         
               2)
            
            
               
                  το Πριγκιπάτο του Λιχτενστάιν, απαιτώντας από τους δικηγόρους, τους νομικούς που είναι εξειδικευμένοι στα διπλώματα ευρεσιτεχνίας, τους ελεγκτές και τους διαχειριστές τόπο διαμονής από τον οποίο να μπορούν να εκπληρώνουν τα καθήκοντά τους αποτελεσματικά και σε τακτική βάση, απέτυχε να εκπληρώσει τις υποχρεώσεις του δυνάμει της συμφωνίας ΕΟΧ, ιδίως του άρθρου 31·
               
            
         
               3)
            
            
               
                  το Πριγκιπάτο του Λιχτενστάιν θα καταβάλει τα δικαστικά έξοδα.
               
            
         Νομικά και πραγματικά περιστατικά και νομική θεμελίωση:
   
               —
            
            
               η υπόθεση αφορά τις απαιτήσεις διαμονής βάσει της νομοθεσίας του Λιχτενστάιν για τα μέλη του διοικητικού και του διευθυντικού συμβουλίου τραπεζών εγκατεστημένων στο Λιχτενστάιν, καθώς και για δικηγόρους, νομικούς εξειδικευμένους στα διπλώματα ευρεσιτεχνίας, ελεγκτές και διαχειριστές,
            
         
               —
            
            
               το άρθρο 28 ΕΟΧ εγγυάται την ελεύθερη κυκλοφορία των υπηκόων του Ευρωπαϊκού Οικονομικού Χώρου (ΕΟΧ) και καταργεί τις διακρίσεις εντός ΕΟΧ λόγω ιθαγένειας και τούτο όσον αφορά, μεταξύ άλλων, και την απασχόληση,
            
         
               —
            
            
               το άρθρο 31 ΕΟΧ προβλέπει ίση μεταχείριση μεταξύ των υπηκόων του ΕΟΧ που επικαλούνται το δικαίωμα ελεύθερης εγκατάστασης και των υπηκόων της χώρας εγκατάστασης.